Inaugurada l'exposició 'Saguntum in Mare Nostrum' al Centre Cultural Mario Monreal
10 de desembre 2024

![](/media/0xvf3szb/saguntuminmarenostrum_c.jpg?width=850&height=478.6036036036036)

La regidoria de Cultura ha programat al Centre Cultural Mario Monreal l'exposició fotogràfica _Saguntum in Mare Nostrum_, una selecció sobre la primera _Mostra Saguntum in Mare Nostrum_ que va tindre lloc del 22 al 28 d'abril d'enguany. L'exposició, que es va inaugurar ahir, es podrà visitar fins al 4 de gener i va comptar amb la presència de la regidora de Cultura, Ana María Quesada; la regidora de Serveis Socials, Nuria Carbó, i membres del Grupo Fotográfico Arse.

Esta exposició està emmarcada dins de les activitats del que serà la pròxima Candidatura a Patrimoni de la Humanitat de Sagunt. Per a la seua realització, el departament de Cultura ha comptat amb la col·laboració del Gabinet de Comunicació de l'Ajuntament de Sagunt i del Grupo Fotográfico Arse.

# ![](/media/qgrp0rgx/saguntuminmarenostrum_c2.jpg?width=211&height=374&mode=max)

L'exposició inclou, per exemple, les diferents conferències que es van realitzar el mes d'abril, començant per la inauguració a càrrec de María Engracia Muñoz-Santos, experta en gladiatura. A més, Iván Fumadó va parlar de “Cartago el enemigo imaginado y la ciudad excavada”. També va assistir-hi Llorenç Alapont amb el seu treball d'excavació anomenat _Morir en Pompeya_ i es va presentar el llibre de Santiago Posteguillo _Maldita Roma_. Així mateix, va haver-hi una recreació històrica en la qual es comptaven els fets esdevinguts per la invasió d'Anníbal a la ciutat d’Arse i la posterior recuperació per part de Roma.

La regidora de Cultura assegura que esta exposició “busca acostar la ciutadania i explicar-li en què va consistir esta Mostra de cultura clàssica i ensenyar els diferents moments que es consideren més representatius de tot el que durant eixos dies es va realitzar”. Així mateix, Quesada ha agraït “la implicació de les associacions de recreació històrica del municipi” com Aeqvor Nostrvm, Sagvntvm Avgvsta i Sagvntvm Civitas, i especialment “la col·laboració de la Universitat de València”.

*   [](http://www.facebook.com/sharer.php?u=https://aytosagunto.es/va/actualitat/inaugurada-l-exposicio-saguntum-in-mare-nostrum-al-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/inaugurada-l-exposicio-saguntum-in-mare-nostrum-al-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/inaugurada-l-exposicio-saguntum-in-mare-nostrum-al-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/inaugurada-l-exposicio-saguntum-in-mare-nostrum-al-centre-cultural-mario-monreal/)